**З А П О В Е Д**



На основание чл. 25, ал. 4 от Закона за администрацията, чл. 9, ал. 5 и чл. 26, ал. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) и § 70 от Преходни и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (Обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инвестиции на Европейския съюз през периода 2014 – 2020 г., Заповед № РД 09-890 от 08.08.2022 г. на министъра на земеделието и одобрен доклад № ……………..………..…..на директора на дирекция „Развитие на селските райони“

**НА Р Е Ж Д А М:**

**І.** Изменям Заповед № РД09-337/02.04.2020 г., изменена със Заповед № РД09-385 от 29.03.2022 г., на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.) в частта Приложение № 2 „Условията за изпълнение на одобрени проекти по процедура № BG06RDNP001-4.011 „Проектни предложения от сдружения за напояване и други юридически лица за възстановяване на съществуващи хидромелиоративни съоръжения за напояване“ по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4 „Инвестиции в материални активи“ от Програмата за развитие на селските райони за периода 2014-2020 г., в Приложение № 8 „Образец на административен договор“ се правят следните изменения:

1. В чл. 16:

a) ал. 4 се изменя така:

„(4) Когато искането за изменение на договора води до увеличение на общата стойност на финансовата помощ, посочена в чл. 2, ал. 2, Управляващият орган и Фонда уважават искането за изменение при спазване на изискванията, посочени в ал. 3, но общата стойност на безвъзмездната финансовата помощ не се увеличава. В този случай превишението се поема, като собствен принос от Бенефициента“;

б) ал. 12 се изменя така:

„(12) При направено искане за изменение на административния договор, което е свързано със замяна на одобрен актив, дейност или услуга, включени в Приложение № 2, **Управляващият орган** извършва проверка за обоснованост на разходите за съответния актив, услуга или дейност, включени в искането по ал. 2, въз основа на сравняване на представени оферти, отговарящи на изискванията от т. 6 до т. 9 включително от Раздел 14.2. Условия за допустимост на разходите от Условията за кандидатстване. За изменение, касаещо разходи за организация и управление се извършва проверка за правилното прилагане на Методика за определяне размера на възнагражденията (Приложение № 5 към Условията за кандидатстване).“

в) ал. 14 се отменя.

2. В чл. 27 се създава т. 1.1. Приложение № 1а - Таблица за инвестиционните разходи, за които не се кандидатства за подпомагане, но са част от цялостния обект на инвестицията и без тях обектът не може да бъде завършен и/или да функционира самостоятелно.

**II.** Заповедта и изменения с нея Образец на административен договор да се публикува в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

